system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Lisa, Brașov.
assistant
Lisa este satul de reședință al comunei cu același nume din județul Brașov, Transilvania, România.

Istorie 
. Localitatea Lisa exista cu acest nume, Lisa, în anul 1733, când episcopul unit al Blajului, Inocențiu Micu-Klein, a organizat un recensământ (o conscripțiune). În anul 1733, în Lisa erau recenzate 220 de familii (120 de familii de religie greco-catolică și 100 de familii de religie ortodoxă), cu alte cuvinte, în total, circa 1100 de persoane. Funcționau în Lisa anului 1733 două biserici: una unită și alta ortodoxă. Aflăm, din aceeași conscripțiune, numele preoților din Lisa: Bucur, Savul și Nicula (uniți) și Iuon, Iuon 2, Mihai și Văsi (ortodocși).
În 1765, satul a fost militarizat în întregime și a făcut parte din Compania a IX-a de graniță a Regimentului I de Graniță de la Orlat până în 1851 când Regimentul a fost desființat.

Obiectiv memorial 
Monumentul Eroilor Români din Primul Război Mondial. Monumentul, de tip obelisc, este amplasat în fața primăriei din satul Lisa și a fost ridicat de către săteni, în anul 1938, pentru cinstirea memoriei eroilor din localitate, căzuți în Primul Război Mondial. Monumentul, cu înălțimea de 3,5 m, este realizat din piatră sculptată, de formă paralelipipedică, surmontat de o pajură cu aripile desfășurate, care se sprijină pe o cască. Frontal, pe un fond canelat, este sculptată o cruce. În partea inferioară pe o placă de marmură se află inscripția votivă: „În amintirea eroilor morți în războiul pentru întregirea patriei și întărirea neamului“. Lateral sunt fixate plăcile cu numele a 67 de eroi.

Obiceiuri și tradiții 
Localitatea Lisa este recunoscută în zonă pentru tradițiile și obiceiurile sale. Printre acestea se numără: 
Ceata de Feciori din Lisa
Datul în Strai
Irozii
Furatul porților
Colindul de Bobotează

Personalități 
Gheorghe Popa-Lisseanu, istoric, filolog român, membru al Academiei Române (* 1866 - † 1945)
George Șerban, filolog, profesor și director al Liceului "Spiru Haret" din București, unchi al viitorului publicist Octavian Paler.
Octavian Paler (* 1926 - † 2007),scriitor și publicist.
Ilie Moldovan (* 1928, Albești, județul Mureș), teolog, profesor universitar, a fost preot in Lisa intre anii 1955-1970.
Cornel Cațavei 1953, doctor în economie, expert financiar-bancar, evaluator, auditor financiar.
Liviu Streza, preot în Lisa între anii 1970-1976, uns mitropolit al Ardealului sub numele ÎPS dr. Laurențiu Streza în 2006, născut în com. Sâmbăta de Sus, jud. Brașov

Note

Bibliografie 
Augustin Bunea, Din Istoria Românilor. Episcopul Ioan Inocențiu Klein (1728 - 1751), Anul Domnului 1900, Dela s. Unire 200. Blaș [Blaj].

Legături externe 
   Rezultatele Recensământului Populației din anul 2002
 Cetatea Breaza
 Articol in Jurnalul National, Iulie 2009, despre Lisa 
 Video - Intrarea in satul Lisa
 Video - Cantec din Tara Fagarasului, Mioara Greavu live la Lisa
 Video - Obicei din Lisa - Datul in strai, in ziua de Anul Nou
  Biblioteca Congresului Statelor Unite ale Americii, Anuarul „Socec” al României Mari, 1924-1926.

Imagini

Lisa, Lisa